钦定古今图书集成/理学汇编/学行典/第259卷 > 薛方
## 钦定古今图书集成/理学汇编/学行典/第259卷 > 薛方

按《高士传》：“薛方，字子容，王莽以安车迎方，因使者辞
谢曰：‘尧舜在上，下有巢、许。今明主方崇唐虞之德，亦
犹小臣欲全箕山之节也’。使者以闻，遂不彊致。”
按《青州府志》：“方，齐人。以明经饬行，显名于世，尝为郡
掾祭酒，屡征不至。王莽时，以安车迎方，方辞谢。居家
以经教授，善属文，著诗赋数十篇。光武即位征之，道
病卒。”